MAPA búrok: Dnes dorazia ďalšie búrky. Pozor hneď v niekoľkých oblastiach

Po včerajších veľmi silných búrkach sa ani dnes počasie úplne neupokojí. Nad našou oblasťou sa bude naďalej vlniť studený front a v jeho blízkosti sa počas dňa môže vytvoriť hneď niekoľko ďalších vĺn búrok. Ťažisko dnešnej búrkovej situácie však už nebude priamo nad Slovenskom. Najvýraznejšie búrky sa očakávajú predovšetkým v susednom Česku a neskôr sa pozornosť presunie aj k juhu nášho územia.